cyanic-selkie/wikianc huggingface dataset:
Pančićev vrh
Fjelltoppen vart tidlegare kalla Milanov vrh' (serbisk Миланов врх, Milanov vrh) etter den første kongen av det moderne Serbia, Milan Obrenović. I 1951 vart fjelltoppen kalla opp etter den serbiske botanikaren Josif Pančić, som er gravlagd i eit lite mausoleum på toppen- Dette vart øydelagd i 1999 under NATO-bombinga av Jugoslavia.
71° nord
71° nord er ein norsk reality-serie som har gått kvart år på TVNorge sidan hausten 1999. Serien blir produsert av Nordisk Film.
Handling
Tittelen spelar på målet for turen, som går frå Lindesnes til Nordkapp på 71° nord. På vegen skal deltakarane (menn og kvinner) kjempe seg gjennom vakker, men til tider farleg natur. På kvar etappe må dei overhalde tidsfristar for at oppdraga skal bli godkjente. Dei får prøve både den fysiske og den psykiske styrken sin på vegen mot nord. Ved fleire tilfelle har deltakarar trekt seg frå oppdrag dei sjølv meinte var for tøft for dei.
Vanlegvis blir ein deltakar send heim i kvar episode. Sett bort frå i 2002 og 2003, der det var ein vald leiar som avgjorde kven som skulle heim, blir dette gjort ved at deltakarane rangerer kvarandre. Den som får lågast poengsum må forlate gruppa. Frå og med 2007 vart ingen deltakarar sendt heim i dei første programma, men berre «merkte». Når så fire deltakarar var «merkte», konkurrerte desse innbyrdes om å unngå å bli den første som måtte forlate gruppa. I nokre tilfelle har slik merking, og konkurranse mellom dei merkte, òg blir brukt seinare i serien.
Deltakarane kan likevel sikre seg mot å bli send heim ved å vinne frikort. Konkurransane om frikorta plar vere veldig varierte, og kan variere frå å løysing av puslespel, skytekonkurransar, vasski osb.
Den siste uttaksrunden for deltakarane i serien er ei samling på 2 til 3 dagar der dei blir testa fysisk og psykisk. I 2002, 2003 og 2010 vart det laga eit eige program ("Episode 0") i samband med dette uttaket.
Bak serien
Åse Marie Bendiksen hadde ida til konseptet, og var òg produsent for dei to første sesongane. I 2001 tok Rune Biseth-M. over som produsent, første året med Åse Marie Bendiksen som co-produsent, seinare åleine. Serien blir produsert av ein stab på over 30 menn, som reiser i 30 dagar gjennom heile Noreg. Jan Fasting har vore ansvarleg for rute og tryggleik i alle sesongane, og Tom Strømnæss har heile tida vore den ansvarlege til TVNorge.
Prisar
71° nord vann Gullruten i klassa beste røyndomsdrama under Gullruten 2005 og Gullruten 2006. I tillegg fekk Jan Fasting fagprisen under Gullruten 2003, for arbeidet sitt med 71° nord.
71° nord i andre land
Konseptet har vorte selt til fleire land:
Dei danske, belgisk/nederlandske og den britiske versjonen vart spela inn i Noreg. Dei øvrige seriane vart spela inn i dei respektive heimlanda. Ved sida av den norske utgåva, er den engelske versjonen 71 Degrees North, og den amerikanske versjonen, No Boundaries, dei einaste av desse som er vist på norsk fjernsyn. 71 Degrees North vart vist på MAX vinteren 2011, medan No Boundaries vart vist på TVNorge sommaren 2002, under tittelen 71° nord USA. Denne tittelen er noko misvisande, sidan ruta gjekk gjennom Canada, og målet var Polarsirkelen. Norske kommentarar vart lese av Tom Strømnæss.
Ducks on the Wall
«Ducks on the Wall» er ein song av det britiske rockebandet The Kinks. Songen kom ut i 1975 på albumet Soap Opera og var skriven av Ray Davies.
Teksten
Teksten på «Ducks on the Wall» omhandlar songaren (Starmaker) som er sjokkert over at kona hans heng dekorative ender på veggen.
Utgjeving
«Ducks on the Wall» vart gjeven ut som oppfølgjarsingelen til «Holiday Romance» (begge Soap Opera). Begge desse singlane selde dårleg og ingen av dei kom inn på singellista.
Fred Lipsius
Fred Lipsius er ein USA-amerikansk saksofonist og arrangør, kjend som originalt medlem av jazzrockbandet Blood, Sweat & Tears, der han spelte altsaksofon og piano. Han var medlem av bandet frå 1967 til 1971.
Fukushima Peak
Fjellet vart namngjeven av Advisory Committee on Antarctic Names i 2006 etter Eichii Fukushima, eit medlem av den amerikanske fjellklatringsekspedisjonen til Antarktis 1966–67 som vart dei første som klarta Vinson Massif og andre høge fjell i Sentinel Range.
Fukushima Peak ligg 3,83 km aust for toppen av Mount Vinson, 1,54 km aust for Hollister Peak, 1,43 km sørvest for Wahlstrom Peak, 7,93 km nordvest for Mount Rutford, 5,07 km nordaust for Mount Slaughter, 0,99 km nordaust for Opalchenie Peak og 2,13 km søraust for Silverstein Peak.
Fred Lipsius
Lipsius har òg spelt med Simon & Garfunkel, Janis Joplin, og jazzartistane Cannonball Adderley, Thelonious Monk, Zoot Sims, Eddie Gómez, Al Foster, George Mraz, Larry Willis, Randy Brecker og Rodney Jones. Han har òg vore både leiar og sidemann i grupper, og har skrive seks bøker om jazzimprovisasjon.
Lipsius er i dag lærar ved Berklee College of Music i Boston i Massachusetts i USA.
Everybody's a Star (Starmaker)
«Everybody's a Star (Starmaker)» er opningssporet på The Kinks-albumet Soap Opera frå 1975. Songen vart skriven av Ray Davies.
Tekst og musikk
Som dei to førre albuma som dekte rockeoperaen Preservation og Schoolboys in Disgrace som kom etter, følgjer Soap Opera ei historie gjennom albumet. På «Everybody's a Star (Starmaker)» introduserer Ray Davies hovudpersonen på albumet, Starmaker. Starmaker skildrar seg sjølv som «ein skapar, oppfinnar og innovatør» som observerer «dei vanlege menneska, uansett kva yrke dei har.» Han seier vidare at «alle har ein kjendis i seg, og me har alle personlegdom og individualitet». Han hevdar så at han «kan gjere den mest vanlege mannen i gata til ei stjerne».
Songen opnar med gitar og har ein kort gitarsolo seinare i songen. Det er nytta kvinnelege korvokalistar på songen.
Utgjeving
Ein månad før Soap Opera kom ut, vart «Everybody's a Star (Starmaker)» gjeven ut som den einaste amerikanske singelen frå Soap Opera i april 1975. Singelen kom ikkje ut i Storbritannia. B-sida var «Ordinary People» (songen etter «Everybody's a Star (Starmaker)» på Soap Opera). Singelen selde dårleg og gjekk ikkje inn på singellista. Singelversjonen kom ut som bonusspor i 1998 på CD-utgåva av Soap Opera.
AllMusic omtalte songen som høgdepunktet på Soap Opera.
Sudan i Jemen
Sudan er ein landsby vest i det sentrale Jemen. Han ligg i San‘a’ guvernement.
Vidja
Vidja er ein svensk tettstad i Huddinge kommun i Stockholms län i landskapet Södermanland. I år 2005 hadde tettstaden 633 innbyggjarar.
Crary ishaug
Crary ishaug er ein ishaug i Antarktis sør i sentrale delar av Rossisen. Han er med ei plassering ved 82°56'S den sørlegaste ishaugen. Isen vart undersøkt av USARP-prosjektet på Rossisen i 1970-åra. Namnet vart nytta av folk frå USARP og kalla opp etter Albert P. Crary (1911–87), ein amerikansk geofysikar.
Norske sportsfiskerekordar
Norske sportsfiskerekordar er lister over dei største fiskane som er tekne med sportsfiskeutstyr i Noreg. Det var bladet Alle Menn som i 1973 kom med den første rekordlista, som då innheldt 19 artar. Det var lita oppsluttning første åra. Oppsluttinga vart betre då bladet Villmarksliv overtok lista i 1976. Frå då vart den lista rekna som dei offisiellle norske sportsfiskerekordane. I førstninga var lista delt i to, ei for saltvassfisk og ei for ferskvassfisk.
Frå 1979 har det og vorte rekordar for fisk fanga på fluge.
Rekordlistene
Slik er det no fire rekordlister:
For nokre av dei største artane vert det ført to rekordlister. Av praktiske grunnar kan det vere uråd å få til skikkeleg veging. Då er det ei liste med vekt, og ei med lengdemål. Dette gjeld artar som håkjerring, makrellstørje, håbrann, kveite og ulike skater. For kvar rekordnotering finn vi: Fiskeslag, vekt kg, fiska av, fangststad og dato.
Godkjenning
Fiskarar som vil ha godkjende rekordfiskar må forhalde seg til eit heller detaljert sett av fangstreglar.
Det er ein omfattande prosess å få ein rekordfisk godkjend Det skal innmeldast med eit detaljert skjema om fiskaren,  fiskestaden,   reiskapen, og fisken. Det krevst vitne som bekreftar fangsten, og det skal foreligge fotodokumentasjon.
Greg Reeves
Greg Reeves er ein amerikansk bassist. Han starta som studiomusikar for Motown då han var 16. Han spelte og turnerte med Crosby, Stills, Nash & Young i 1969 og 1970 og namnet hans står på framsida av omslaget på albumet deira Déjà Vu frå 1970.
Fylkesveg 79 i Rogaland
Fylkesveg 79 i Rogaland går mellom Hestvad bru (Lagård) og Eie i Eigersund kommune. Vegen er 1,0 km lang.
Galicia Peak
Galicia Point er eit fjell med ei høgd på over 4500 moh i Vinson Massif i Sentinel Range i Ellsworth Mountains i Antarktis oppom Jacobsen Valley i aust og Branscombbreen i nord og vest.
Fjellet er kalla opp etter den spanske regionen Galicia i samband med at spanjolen Miguel Ángel Vidal nådde toppen av fjellet den 28. desember 2004.
Galicia Peak ligg 5,02 km sør for Mount Shinn (4661 moh), 2,62 km nord-nordvest for Mount Vinson (4892 moh), 840 m nord for Branscomb Peak (4520 moh) og 5,5 km aust-søraust for Knutzen Peak (3373 moh).
Kjelder
''
Sudum
Sudum er ein landsby vest i det sentrale Jemen. Han ligg i San‘a’ guvernement.
Vistonída
Vistonída (gresk Βιστωνίδα) er ein tidlegare kommune i periferieininga Xánthi i periferien Aust-Makedonía og Thráki i Hellas. Vistonída inngår frå 2011 som ei kommunaleining i kommunen Ávdira.
Riverside i California
Riverside er ein by i delstaten California i USA. Byen, som vart grunnlagd i 1883, er fylkessete i Riverside County. Riverside hadde 314 998 ibuarar i 2020.
Byen ligg i det sørlege California, på ei slette 262 meter over havet, om lag 90 km frå Stillehavet. Området har ein sentral plass dyrkinga av appelsinar i USA.
Vidöåsen
Vidöåsen er ein svensk tettstad i Hammarö kommun i Värmlands län i landskapet Värmland. I 2005 hadde tettstaden 274 innbyggjarar.
Teach Your Children
«Teach Your Children» er ein song skriven av Graham Nash. Sjølv om han vart skriven då Nash var medlem av The Hollies, vart han aldri innspelt av bandet og kom først ut på albumet Déjà Vu av Crosby, Stills, Nash & Young i 1970. Jerry Garcia spelar pedalsteelgitar på innspelinga. Songen vart gjeven ut som singel og denne nådde 16. plass på den amerikanske singellista same året.
Nash, som òg er fotograf og fotografisamlar, har sagt i eit intervju at inspirasjonen for songen kom frå eit kjent fotografi av Diane Arbus kalla «Child with Toy Hand Grenade in Central Park». Biletet syner eit barn med eit sint andletsuttrykk som held eit leikevåpen, noko som fekk Nash til å tenke over meldingane samfunnet sender til born omkring og andre saker.
I 1994 song Crosby, Stills & Nash gjestevokal på songen for countryartistane Suzy Bogguss, Alison Krauss og Kathy Mattea, tilskriven på innspelinga som The Red Hots. Denne versjonen finst på albumet Red Hot + Country, som var til stønad for AIDS. Denne utgåva nådde 75. plass på countrylista i USA i oktober 1994.
Pål Farstad
Frå fyrste halvpart av 1990-åra var Farstad dagleg leiar av Nordmøre Fiskarlag, ei stilling han hadde til laget, kring 2006?, gjekk inn i det nyskipa Møre og Romsdal Fiskarlag. Sidan var han leiar for KOM Vekst; næringsforeininga for Kristiansund og omegn. Deretter arbeidde han i firmaet Triangel AS, med heile Møre og Romsdal som arbeidsfelt.
Farstad er sidan 2011 medlem av fylkestinget i Møre og Romsdal og av bystyret i Kristiansund. I bystyret har han vore leiar av næringsutvalet. På nominasjonsmøtet til Møre og Romsdal Venstre i november 2012 fekk han fyrsteplassen på vallista til Stortinget. Han kom inn på Stortinget som niandemann frå fylket, utjamningsmandatet.
Gustaf Renvall
Gustaf Reinvald var ein finsk språkforskar.
Liv og virke
Reinvald vart student i Åbo i 1801, prestvigsla i 1806 og filosofie magister i 1810. I 1811 vart han dosent i finsk ved Kungliga Akademien i Åbo etter å ha gjeve ut den andre delen av serien De orthoepia et orthographia linguæ fennicæ som handla om den rette uttalen av det finske språket og om rettskriving. Seinare (1815–17) utgav han ein annan serie: De signis relationum nominalium inn lingua fennica, som handsama nominalbøying i finsk. I 1813 vart han utnemnd til adjunkt i pedagogikk.
På oppfordring av språkforskaren Rasmus Rask og betalt av ein russisk mesenat, utarbeidde og utgav Renvall 1823–26 det berømte verket sitt Suomalainen sanakirja, Lexicon linguæ fennicæ, ei ordbok primært laga for språkforskarar, der han gav tydinga til orda på latin og tysk, somme gonger òg den svenske tydinga. Denne ordboka var i meir enn tre tiår hovudkjelda til kjennskap om finsk i akademiske krinsar. I 1840 utgav Reinvald Finsk språklära enligt den rena vestfinska dialecten. Eit anna viktig arbeid var den endelege redaksjonen av det første nye finske salmebokforslaget. I 1819 vart han sokneprest i Uskela og i 1829 i Ulvsby. Etter å ha gjeve ut ordboka fekk Renvall tittelen professor i 1827, og vart heidersdoktor i teologi i 1830.
Malaysia Airlines Flight 370
Malaysia Airlines Flight 370 (MH370/MAS370) var ei internasjonal passasjerflyging frå Kuala Lumpur i Malaysia til Beijing i Kina som forsvann den 8. mars 2014 over Sørkinahavet. Skjebnen til flyet er blitt verande ukjend.
Flyet var ein Boeing 777-200ER som tilhøyrte Malaysia Airlines. Det hadde til saman 239 menneske ombord; 227 passasjerar og 12 tilsette. Flyet hadde sin siste kontakt med flygekontrollen i Malaysia under ein time etter at det letta, og forsvann frå radaren deira 01:20 MYT (17:21 UTC). Det forsvann ut av radarområdet til den malaysiske marinen klokka 02:15 MYT, då det hadde bytta kurs og flaug over Andamanhavet. Verken mannskapet eller kommunikasjonssystemet til flyet sende ut noko naudsignal, rapportar om uvêr eller tekniske problem før flyet forsvann.
Leiting etter flyet byrja i Thailand-bukta og Sørkinahavet, men blei snart utvida til Malakkasundet og Andamanhavet. Analysar av satellittkommunikasjon slo fast at flyet truleg ende ein stad sør i Indiahavet. Australia tok over leiinga av søket, og ei undersøking av havbotnen byrja i oktober 2014.
Bish Bosch
Bish Bosch er det fjortande studioalbumet til den amerikansk songaren Scott Walker. Det kom ut 3. desember 2012 på 4AD. Albumet har blitt skildra av skaparen som den siste i ein trilogi som òg omfattar Tilt (1995) og The Drift (2006). Med ei lengd på 73 minuttar er Bish Bosch det lengste studioalbumet til Walker. Det inneheld òg den lengste songen hans, den 21 minuttar og 41 sekundar lange «SDSS1416+13B (Zercon, A Flagpole Sitter)».
Mottaking
Kritikarane gav Bish Bosch positive meldingar. På Metacritic, som gjev ein normalisert rating opp til 100, har albumet ein score på 78, basert på 33 profesjonelle meldingar. Plata vart vald ut som vekas album i The Independent, The Guardian og The Sunday Times, 'månadens album' i magasinet Mojo, og 'årets album' av Tiny Mix Tapes.
==Innhald ==
Vickleby
Vickleby er ein tettstad på sørlege Öland i Mörbylånga kommun i Kalmar län, Sverige. Tettstaden har dryge 300 innbyggjarar og kyrkje, skule og privat kursstad ved Bo Pensionat (bygd ca. 1910). Staden er kjend som tilhaldsstad for kunstnarar og har fleire galleri. Eit nedlagt meieri heilt vest i tettstaden er i dag serveringsstad (Mejeriet) og tilhaldsstad for turistar og fastbuande.
Rundt pensjonatet oppstod kunstretninga Vicklebyskolan under andre verdskrigen, der William Nording og Arthur Percy var sentrale i krinsen av kunstnarar og intellektuelle.
Olaus Abelseth
Olaus Abelseth var ein norsk-amerikansk bonde frå Ørskog på Sunnmøre. Han var ein 31 nordmenn som var med RMS «Titanic» frå Southhampton i 1912. Abelseth hadde utvandra i 1903, og var i 1911 heime på vitjing. Søskebarnet Peter Andersen Sjøholt frå Ørskog var med og omkom i det kalde vatnet då Titanic gjekk ned. Svogeren Sigurd Hansen Moen omkom også. Med på reisa var også Karen Marie Abelseth (fødd 1895) frå nabogarden på Abelseth (Apalset), Olaus hadde lova å passe på ungjenta - ho overlevde. Karakteren «Jack Dawson» i filmen Titanic (1997) kan vere delvis basert på Abelseths opplevingar. Abelseth vitna for granskingskommisjonen i USAs senat.
Vickleby
Vickleby kyrkje er ei steinkyrkje frå midten av 1100-talet. Kyrkjebyen Vickleby har eit vakkert sentrum med ein 800 meter lang, frodig gate langs hagar, parkar og maleriske hus. Rundt tettstaden står fleire vindmøller. Capellagården er framleis handverkerskule for kunsthandverkarar, grunnlagt av kunstnaren Carl Malmsten.
Vickleby ligg inntil Södra Ölands kulturlandskap, som er eit verna kultur- og naturlandskap med alvar-landskap, og som står på verdsarvlista til UNESCO.
Olaus Abelseth
Abelseth døydde i Hetting i Nord-Dakota i 1980.
The Explosive Little Richard
The Explosive Little Richard er det første albumet Little Richard gav ut på Okeh. Det var produsert av den gamle venen hans, Larry Williams og Johnny «Guitar» Watson og reflekterte den dåverande soul-stilen og Motown. Albumet var ei blanding av coverversjonar og orignalar, men inneheld ingen songar skrivne av Richard sjølv. Trass i den nye retninga, gjekk ikkje albumet inn på salslistene.
Medverkande
Dei andre musikarane er ikkje identifiserte.
Lokalkasus
Sørsamisk og lulesamisk har eit system med eitt kasus for kvart av dei tre funksjonane.
I nordsamisk og enaresamisk har inessiv og elativ falle saman til eit kasus som har både i/på- og frå-funksjon. Dette blir tradisjonelt kalla lokativ.
I dei austersjøfinske språka er det to sett av lokalkasus, slik at kvar av dei tre funksjonane har to kasus, ein for indre og ein for ytre kasus.
Ungarsk har eit system med 3 x 3 lokalkasus:
Yangchengsjøen
Yangchengsjøen (kinesisk: 阳澄湖, pinyin: Yángchéng Hú) er eit vatn (innsjø) om lag tre km nord for byen Suzhou i provinsen Jiangsu i Folkerepublikken Kina. Han dekker eit areal på 20 km2. Vatnet er mest kjent for sin bestand av den allment sett mest delikate ullhandskrabben, ei kulinarisk delikatesse i 'det kinesiske kjøken' og særleg knytt til Shanghais kokekunst. Yangchengsjøen ligg mellom Taisjøen og storelva Chang Jiang. Den kinesiske ullhandskrabben migrerar i september og oktober frå Yangchengsjøen mot Chang Jiang-deltaet for å pare seg, og lokale fiskarar fangar dei i denne perioden. I 2002 var den totale fangsten på rundt 1500 tonn.
Davis ishaug
Davis ishaug er ein ishaug, 7,5 km lang, nær enden av Smithbreen, 15 km søraust for Mayo Peak på Bear Peninsula på Walgreen Coast i Marie Byrd Land. Han vart kartlagt av United States Geological Survey frå flyfotografi teken av U.S. Navy 1966 og frå Landsat-bilete frå 1972–73. Han vart namngjeven av Advisory Committee on Antarctic Names etter offiser Arthur R. Davis i US Navy, forsyningsoffiser under Operasjon Deep Freeze i 1975–76 og 1976–77.
You Can't Stop the Music
Songen var avslutningssporet på albumet. Same månaden som albumet kom ut, i mai 1975, vart songen gjeven ut som den tredje og siste singelen frå albumet i Storbritannia, med B-sida «Have Another Drink» (òg frå Soap Opera.) Songen selde dårleg og gjekk ikkje inn på singellista. Singelen kom òg ut på singel i Australia og Nederland i juni 1975, men gjekk ikkje på singellistene her heller.
Lianyungang
Lianyungang (hanzi 连云港, pinyin Liányúngǎng) er eit byprefektur heilt i nordaust i provinsen Jiangsu, ved den kinesiske kysten mot Gulehavet. Byprefekturet har eit areal på 7 444 km2, folketalet vart i 2008 berekna til 4 822 300. Innanfor bygrensene budde då 715 600 mennneske.
Lianyungang består av tre bydistrikt og fire fylke.
Tianwan kjernekraftverk, eitt av verdas største i sitt slag, ligg ute ved kysten 30 kilometer aust for byen Lianyungang.
Anders Behring Breivik
Fjotolf Hansen, og kjend under det tidlegare namnet Anders Behring Breivik, er ein norsk høgreekstremist som stod bak planlegginga og gjennomføringa av dei to terroråtaka 22. juli 2011; det fyrste mot Regjeringskvartalet i Oslo, det andre mot AUFs sommarleir på Utøya i Tyrifjorden stutt tid etterpå. Straffesaka mot Anders Behring Breivik for desse to åtaka, som han har vedgått å ha gjort, men nekta straffeskuld for, tok til i Oslo tingrett 16. april 2012. Ved dom i tingretten 24. august 2012 vart Breivik kjend straffeskuldig og dømd til forvaring i 21 år, med ei minstetid på 10 år. Korkje Breivik eller påtalemakta anka denne domen.
Be'eri
Be'eri (hebraisk skrift בְּאֵרִי) er ein kibbutz sør i Israel. Han ligg nordvest i Negevørkenen nær grensa til Gazastripa og høyrer til Eshkol regionale kommune. I 2006 hadde han 774 innbyggjarar.
Historie
Beeri vart grunnlagd den 6. oktober 1946 som ein av Dei 11 punkta i Negev. Han ligg nær Wadi Nahabir, nokre få kilometer sør for Be'erot Yitzhak. Grunnleggjarane var medlemmar av HaNoar HaOved VeHaLomed-rørsla, som hadde førebudd seg i Maoz Haim, i tillegg til somme hebraiske speidarar. Han vart kalla opp etter Berl Katznelson som nytta Be'eri som pseudonym.
I 1947 hadde Be'eri eit folketal på over 150, og før den israelsk-arabiske krigen i 1948 deltok nybyggjarane i landvinning og treplanting. Gruppa auka då fleire unge Halutzim frå Irak kom hit. I følgje ein rapport frå Jewish National Fund i 1949, «I mange månadar var kibbutzen fullstendig isolert, men nybyggjarane heldt fast fram til frigjeringa av Negev i oktober 1948.»
Etter israelsk sjølvstende i 1948, vart kibbutzen flytta 3 km søraust til den noverande plasseringa. Han har tradisjonelt vore ein av dei rikaste kibbutzane i Israel. Etter starten på den andre Intifada har han fleire gonger blitt råka av åtak med Qassam-rakettar og kampar nær den israelske sperringa på Gazastripa, åtte kilometer unna.
Fylkesveg 81 i Rogaland
Fylkesveg 81 i Rogaland går mellom Lundeelva bru og Varbergvegen i Eigersund kommune. Vegen er 789 meter lang.
Jeniséa
Jeniséa (gresk Γενισέα) er ein landsby som er hovudsete i kommunen Ávdira i periferieininga Xánthi i periferien Aust-Makedonía og Thráki i Hellas.
Fredric Holen Bjørdal
Fredric Holen Bjørdal er ein politikar for Arbeidarpartiet, fødd og oppvaksen i Ørsta. Han er stortingsrepresentant frå Møre og Romsdal sidan 2013.
Bjørdal har studert psykologi både ved NTNU i Trondheim og ved Universitetet i Oslo. I tillegg har han studert planlegging og administrasjon ved Høgskulen i Volda. Han arbeidde som miljøterapeut i BUFetat region Midt-Norge fram til han vart vald inn på Stortinget. Tidlegare har han vore miljøarbeider i Ørsta kommune og i Trondheim kommune.
Bjørdal var leiar av AUF i Møre og Romsdal 2009-10, og deretter sentralstyremedlem i AUF dei to neste åra. Den 22. juli 2011 var han til stades på Utøya i Tyrifjorden då Anders Behring Breivik drap 68 personar.
Under nominasjonen til Møre og Romsdal Arbeidarparti vinteren 2012 fekk han andreplassen på stortingslista, og var dermed rimeleg trygg på å verte vald inn på Tinget. I stortingsperioden 2013-17 var han den yngste stortingsrepresentanten. Han er den fyrste frå Ørsta kommune som har teke sete på Stortinget sidan Peter Kjeldseth Moe slutta si stortingsgjerning i 1973.
Bjørdal er son til ein industriarbeidar.
Frå hausten 2021 er Bjørdal advokatfullmektig i Advokatfirmaet Øverbø Gjørtz AS, med kontor i Ålesund og Ørsta.
Sumayr
Sumayr er ein landsby vest i det sentrale Jemen. Han ligg i San‘a’ guvernement.
Protea compacta
Protea compacta er ein blomsterplante i slekta Protea. Vekseområdet er frå Kleinmond til Bredasdorpfjella. Han har oppovervende blad og er ganske lik Protea eximia. Arten er ein av dei best kjende proteane i snittblomeindustrien.
Skildring
Protea compacta er ein populær snittblom på den lokale marknaden i Sør-Afrika, der den er kjent under det alminnelege namnet Bot River protea. Det naturlege habitatet er eit område i den sørvestlege Kapprovinsen. Ein finn planten på høgder mindre enn 100 meter over havet, i næringsfattig sandjord som generelt har god drenering og fører til sur jord. Planten har ein tendens til å vekse i tette grupper der stenglane støttar kvarandre.
Planten kan dyrkast i veldrenert sur jord, og toler litt frost og sjøsprut nær kysten. Ferske frø spirer lett, og stiklingar frå halvtreaktige delar av planten frå tidleg vår til haust gror lett. Gjestar til Sør-Afrika kan sjå dyrking av planten ved å køyre langs kysten frå Gordon's Bay til Hermanus.
Voksevanar
Protea compacta er ein opprett, slank busk med ein tendens til å spreie seg utover på næringsrike jordartar. Han kan ha lange stenglar som kan bli opptil 3,5 meter høge. Kvar busk er relativt kortliva – gjennomsnittsalderen er ca. 10 år.
Blad
Planta har distinktive blad som er ca. 100 mm lange og 50 mm breie. Blada er mjuke og hårete når dei er unge, men blir etterkvart lêraktige og glatte. Bladsidene er heile og ofte raudlege. Blada sit nær stengelsen, noko som gjer at planta ser vakker ut.
Blomster
Blomsteren har ein slåande rosa farge og er forma som bollen på eit vinglass. Det ytre korgdekkbladet kan bleikne nedover mot basis. Han kan vere opptil 120 mm langt og opptil 90 mm i omkrins. Blomsteren sit øvst på ein ca. 50 cm lang stengel. Blomstringsperioden er tidleg vinter til midt-vinters, men kan av og til blomstre på andre tider av året. Fargen på blomsten kan variere sterkt i intensitet og det finst variantar som er naturleg kvite. Høgblada er svakt gjennomsiktige, noko som gjer at det set ut som at blomsten stråler når ein ser den mot sola.
Vidsel
Vidsel er ein svensk tettstad i Älvsbyns kommun i Norrbottens län i landskapet Norrbotten. I 2005 hadde tettstaden 569 innbyggjarar. Korsträsk ligg cirka 35 kilometer nordvest for Älvsbyn.
Suq al-Jum`Ah
Suq al-Jum`Ah er ein landsby vest i det sentrale Jemen. Han ligg i San‘a’ guvernement.
Santa Ana i California
Santa Ana er ein by i delstaten California i USA. Byen, som vart grunnlagd i 1869, er fylkessete i Orange County. Santa Ana hadde 310 227 ibuarar i 2020.
Byen ligg om lag 70 km søraust om Los Angeles og er ein del av storbyområdet med 18 millionar menneske. Meir enn 3/4-delar av ibuarane i Santa Ana er såkalla latinos, folk med bakgrunn i spansk kultur.
Mount Gardner
Mount Gardner er eit fjell på 4685 moh. i i Antarktis. det ligg 1,5 nautiske mil vest for Mount Tyree i vest i sentrale område av Sentinel Range i Ellsworth Mountains. Fjellet vart oppdaga av Marie Byrd Land Traverse party i 1957–58 under C.R. Bentley og vart namngjeve av Advisory Committee on Antarctic Names etter løytnant Harvey L. Gardner i U.S. Navy som var pilot i Antarktis i 1957–58 og som sommaren 1958–59 omkom i ein flystyrt ved Marble Point den 4. januar 1959.
FA-cupfinalen i fotball 1996
FA-cupfinalen i fotball 1996 fann stad på Wembley stadion i London 11. mai 1996, med 79 007 tilskodarar på tribunane. Manchester United vann pokalen etter å ha slått Liverpool FC med 1-0.
Kampen
Manchester United stilte med: Peter Schmeichel, Denis Irwin, Gary Pallister, David May, Phil Neville, David Beckham, Roy Keane, Nicky Butt, Ryan Giggs, Éric Cantona og Andy Cole. Paul Scholes erstatta Cole i det 64. minutt og Gary Neville kom på bana i sluttsekundane, ut gjekk Beckham.
Liverpool stilte med: David James, John Scales, Mark Wright, Phil Babb, Jason McAteer, Rob Jones, Jamie Redknapp, John Barnes (kaptein), Steve McManaman, Robbie Fowler og Stan Collymore. Ian Rush kom inn på bana i det 74. minutt for Collymore medan Michael Thomas kom inn i det 86. minutt for Rob Jones.
Dommaren heitte Dermot Gallagher.
Tjuvjo
Tjuvjo (Stercorarius parasiticus) er ein sjøfugl i jofamilien, Stercorariidae. Lokale namn i Noreg inkluderer skoddejo i Trøndelag, leverjo i Nordland og mågeskit i Rogaland. Han har sirkumpolar hekkeutbreiing rundt nordpolen, og trekker sørover til havområde ved kontinenta sør for ekvator når han ikkje hekkar.
Artsnamnet er skildrande for åtferda, tjuvjoar er ekstremt kleptoparasittiske, elegante flygarar som tvingar andre sjøfuglar til å gulpe opp føda, for så å snappe ho opp i lufta.
Skildring
Identifikasjon av tjuvjo er komplisert på grunn av likskapar med fjelljo og polarjo, og eksistensen av fargemorfar samt skilnader mellom sommar- og vinterdrakt. Tjuvjo er ein liten art i slekta, berre fjelljo er mindre. Kroppslengda er 37-44 centimeter og dei har 100–115 cm i vengespenn. I sommardrakt har tjuvjoar stjertspyd av dei to sentrale halefjørene, eit tillegg på 5-8,5 centimeter. Kroppsmassen har eit variasjonsområde mellom ca. 380 til 510 gram, hoer har ca. 15-20 % større kroppsmasse enn hannfuglar. Vaksne fuglar av lys morf har ei brun overside, hovudsakleg kvit underside og mørke primære vengefjører med ein kvit kontrastfull flekk, synleg som ein «blits» i flukta. Hovudet og halsen er gulkvite med ei svart hette. I vinterdrakt har den lyse morfen innslag av spragla gulbrunt og kvitt. Den mørke fjørdrakta er jamnt mørkebrun over det heile, og mellomfasefuglar er mørke med noko bleikare underside, hovud og hals. Alle morfar har den kvite vengeblitsen. Juvenile er spragla med tverrstriper.
Tjuvjoen er litt kraftigare, meir kortvenga og mindre terneliknande enn fjelljo. Dei er vanlegvis varmare tona, med brunare nyansar, i staden for grå. Likevel viser dei det same breie spekteret av fjørdraktvariasjonar. Flyginga er meir falkeaktig.
Det typiske lætet til desse fuglane er ein nasal, mjauande lyd, i spelet gjentatte nokre gongar. Varselropet deira er ein kortare «pjy».
Hekkeutbreiing
Tjuvjoen hekkar på tundra i kystnære strøk både i Alaska, arktisk Canada og på Grønland. I Europa er arten vanleg på Island, Færøyane og det nordlege Skottland og på den norske fastlandskysten. Han hekkar vidare austover langs nordkysten av Russland, rundt Tsjuktsjarhalvøya mot Beringsundet og sørover rundt Kamtsjatkahalvøya. Fuglen førekjem også spreidd langs Austersjøen og Bottenvika, og på øyane i Barentshavet inkludert Novaja Semlja.
Førekomst i Noreg
Arten er ein utprega kystfugl, som finst vanleg frå Møre og Romsdal og nordover. I Nord-Noreg også i større, men spreidde koloniar. Fuglane held seg til vanleg nær sjøen, men er også funne eit godt stykke frå havet på Varangerhalvøya. I sør finst fuglen lite vanleg somme stader, som på Vestlandet sør til Boknafjorden, på Skagerrakkysten og i ytre Oslofjorden. Den norske hekkebestanden er rekna til kring 5000-10 000 par per 2015. Fuglen er trudd å vere i tilbakegang i Noreg. I 2021 blei arten oppgradert frå nær truga til sårbar (VU) på den norske raudlista for artar.
Hekking
Tjuvjoane hekker seint, og dei fleste egga vert lagde i juni, to veker tidlegare i Sør-Noreg enn nordpå. Til vanleg legg hoa to egg. Ruginga varer 26 døgn. Denne tida driv foreldra ofte med avleiingsmanøvrar, med ynkelege pipelydar og såra åtferd, men når ungane er klekte er dei vaksne fuglane til dels svært aggressive. Ungane kan flyge etter om lag ein månad, og held seg i denne tida i territoriet. Fuglane hekker første gong når dei er 3-5 år gamle, og lever gjerne i livslange monogame tilhøve.
Trekktilhøve
Arten er ein utprega trekkfugl, tjuvjoar flyg helt sør til farvatn langs kysten av sørlege Afrika, Sør-Amerika, Australia og New Zealand der fuglane held seg gjennom vinterhalvåret i nord. Til dømes er tjuvjo den vanlegaste jo-arten som vert observert i havområda mellom New Zealand og Chathamøyane, ca. 44° sør. Dei fleste norske tjuvjoane dreg frå hekkeplassane i september og kjem attende til Sør-Noreg seint i april, til Nord-Noreg i mai. Utanom hekketida viser tjuvjoane ein pelagisk livsførsel, oftast kvar for seg, men også i mindre grupper på 2-3 individ. På denne tida er det særleg alkefuglar, mindre måsar og terner som vert utsette for tjuvjoar som prøvar å rane til seg bytte.
Pål Fidjestøl
Pål Fidjestøl er ein norsk kulturarbeidar. Han er tilsett som kultursjef i Sparebankstiftinga Sogn og Fjordane. Fidjestøl har mellom anna bakgrunn som dagleg leiar av Kongsberg Jazzfestival (2006-2011) og medstiftar/første leiar av paraplyorganisasjonen for rytmisk musikk i Hordaland/Sogn og Fjordane, Brak.
Vik i Skåne
Vik er ein tettstad i Simrishamns kommun i Skåne län i Sverige. I 2020 hadde tettstaden 352 innbyggjarar.
Rab Noakes
Rab Noakes er ein skotsk songar-låtskrivar.
Biografi
Han har spelt med Lindisfarne, som spelte songen hans «Turn a Deaf Ear» på debutalbumet deira, Nicely Out of Tune, og «Together Forever» på det andre albumet, Fog on the Tyne. Barbara Dickson spelte òg inn «Turn a Deaf Ear» på albumet hennar Do Right Woman, der Noakes òg spelte.
Noakes song korvokal og spelte gitar på det debutalbumet til Gerry Rafferty, Can I Have My Money Back, og var eit tidleg medlem i Stealers Wheel, men slutta i bandet før dei spelte inn det første albumet sitt.
Albuma Restless (1978), Rab Noakes (1980) og Under the Rain (1984) følgde, men så tok det ti år før Standing Up kom ut i 1994. Noakes turnerte så med the Varaflames, i lag med Pick Withers, Rod Clements og munnspelspelaren Fraser Speirs.
Noakes vart produsent for musikkprogram på BBC Radio Scotland. Han slutta der for å skipe produksjonsselskapet Neon. I november 2007 gav han ut albumet Unlimited Mileage, igjen med the Varaflames.
Rolf Nesheim
Rolf Nesheim er arbeidande styreleiar i Walde Gruppen AS. Nesheim er frå Askøy, men bur i dag på Seim i Lindås kommune. Nesheim var ordførar i Leikanger kommune for Venstre i perioden 1999-2003. Han er i dag leiar i Lindås Venstre.
Derwael ishaug
Derwael ishaug er ein 40 km lang og 5 km brei og kring 400 meter høg ishaug i isbremmen utanfor Prinsesse Ragnhild Kyst i Antarktis. Han ligg 70 km aust for Breidvika nord i delar av Roi Baudouinisen, like før Vest-Ragnhildbreen. Han er kalla opp etter geodesist frå den belgiske antarktiskekspedisjonen Jean-Jacques Derwael.
Vertsfaktor
Vertsfaktor er eit medisinsk omgrep som visar til trekk i eit individ eller dyr som har innverknad på den biologiske sårbarheiten for sjukdom, særleg i samanlikning med andre individ. Omgrepet oppstod i samband med forsking på infeksjonssjukdommar, i kontrast til «organismefaktorar», som til dømes virulensen og infektiviteten til mikrobar. Vertsfaktorar som kan variere i ei folkemengd og verka inn på den biologiske sårbarheiten for ein sjukdom kan vere anten medfødd eller erverva.
Nokre dømer er:
Omgrepet er no brukt i onkologi og ei rekkje andre medisinske kontekstar som har relasjon til individuelle ulikskapar av sjukdomsvulnerabilitet.
Heidi Greni
Greni har ikkje teke plass i ordførarstolen, då ho allereie frå sommaren 2001 møtte fast på Stortinget. Etter storingsvalet 2009 var ho fyrste vararepresentant for Sør-Trøndelag Senterparti, og sidan den valde representanten, Ola Borten Moe, var statsråd i perioden 2011-13, møtte ho på Stortinget resten av tingperioden. Greni var Senterpartiet sin fyrstekandidat ved stortingsvalet 2013, og vart innvald med god margin.
Fylkesveg 102 i Rogaland
Fylkesveg 102 i Rogaland går mellom Vikeså og Bjerkreim i Bjerkreim kommune. Vegen er 11,9 km lang.
Ski-NM 2004
Noregsmeisterskapen på ski 2004 i nordiske greiner vart avvikla i to bolkar vinteren 2004. Fyrste bolken gjekk føre seg i Bardu, Bardufoss og Oslo dagane frå 29. januar til 1. februar og omfatta dei fleste langrennsøvingane og kombinert. Meisterskapen heldt fram 20. til 27. mars i Bardu og på Savalen.
Suq As Sabt
Suq As Sabt er ein landsby vest i det sentrale Jemen. Han ligg i San‘a’ guvernement.
Ski-NM 2004
15 km klassisk
Dato: 31. januar
<br style="clear:both;" />
30 km
Dato: 29. januar
Stad: Bardufoss
<br style="clear:both;" />
50 km
Dato: 27. mars
Stad: Savalen
<br style="clear:both;" />
3 x 10 km stafett
Dato: 1. februar
Stad: Bardufoss
<br style="clear:both;" />
Sprint
Dato: 30. januar
Stad: Bardufoss
<br style="clear:both;" />
10 km
Dato: 31. januar
Stad: Bardufoss
<br style="clear:both;" />
15 km
Stad: Bardufoss
<br style="clear:both;" />
30 km
Dato: 27. mars
Stad: Savalen
3 x 5 km stafett
Dato: 1. februar
Stad: Bardufoss
<br style="clear:both;" />
Kombinert
Dato: 31. januar
<br style="clear:both;" />
Kombinert sprint
Dato: 1. februar
Stad: Bardufoss
<br style="clear:both;" />
Normalbakke
Dato: 21. mars
Stad: Bardu
<br style="clear:both;" />
Storbakke
Dato: 1. februar
Stad: Holmenkollen i Oslo
<br style="clear:both;" />
Mount Geissel
Mount Geissel er eit fjell i Antarktis på 1430 meter over havet, som står 3 nautiske mil sør for Mount Simmons i Independence Hills i Heritage Range i Antarktis. Det vart namngjeve av Advisory Committee on Antarctic Names etter Robert H. Geissel, som var geomagnetikar og seismolog ved Plateau-stasjonen i 1966.
Kid Ory
Edward «Kid» Ory var ein amerikansk jazz-trombonist og bandleiar. Han var fødd på Woodland Plantation nær LaPlace i Louisiana, og det var her han byrja laga musikk. 21 år gammal drog Ory til New Orleans. Han starta ei musikkgruppe som var ei av dei best kjende i byen i 1910-åra, og som hadde innom musikarar som Joe «King» Oliver, Mutt Carey, Louis Armstrong, Johnny Dodds og Jimmie Noone.
Etter ei tilstelling der Ory og bandet hans blei arrestert då nokre av tilhøyrarane hadde byrja å slost forlét Ory Sørstatane. Han vitja først California før han slo seg ned i Chicago, der han bidrog til å gjera dixieland kjend for eit vidare publikum.
Sibu
Sibu er ein by nord på Borneo, i den malaysiske delstaten Sarawak. Ved folketellinga i 2000 hadde Sibu 167 427 innbyggjarar, noko som gjorde han til den tredje største i Sarawak. Sibu ligg ved elva Rajang og er den største hamnebyen langs elva.
Almost Cut My Hair
«Almost Cut My Hair» er ein song skriven av David Crosby og innspelt av Crosby, Stills, Nash & Young for albumet Déjà Vu i 1970.
Songen er ein hymne til opprør og personleg fridom og vart innspelt i Wally Heiders «Studio C» i San Francisco. Det er ein av få songar frå Déjà Vu som vart spelt inn live av CSN&Y. Songen syner det rå og ufortrødne raseriet som vart synonymt med det elektriske materiale til supergruppa. I følgje Allmusic er det liten tvil om at Crosby dominerer innspelinga med det som kanskje er den mest lidenskaplege vokalen i heile karrieren hans. «Almost Cut My Hair» demonstrerer òg den trevegs elektriske «gitar-samtalen» mellom Crosby, Stephen Stills og Neil Young. Dette er mest truleg i instrumentalpartiet før «When I finally get myself together...».
Det finst ein lengre og uklipt versjon av songen i plateboksen CSN. Ein soloversjon av songen med Black Crowes-vokalisten Chris Robinson finst på konsertplata til Crosby, It's All Coming Back to Me Now... frå 1994.
Vika i Sverige
Vika er ein svensk tettstad i Falu kommun i Dalarnas län, og i landskapet Dalarna. I 2005 hadde tettstaden 398 innbyggjarar.
Nantong
Nantong (hanzi 南通, pinyin Nántōng) er eit byprefektur søraust i provinsen Jiangsu ved den kinesiske kysten mot Gulehavet. Byprefekturet har eit areal på 8 001 km2, folketalet vart i 2008 berekna til 7 737 900. Innanfor bygrensene budde 611 736 menneske. Prefekturet ligg på nordbreidda for utløpet av storelva Chang Jiang.
Nantong består av to bydistrikt, fire byfylke og to fylke.
Næringsliv
Nantong har eit næringsliv prega av landbruk. Bomulls- og særleg næringsmiddelindustrien sysselset mange. Mange arbeider i sjølve jordbuket. Elektronikkindustrien er stor, mellom anna finst i Nantong den største produsenten av elektrolysekondensatorar i Kina.
Sélero
Sélero (gresk Σέλερο) er ein distriktsby og ein tidlegare kommune i periferieininga Xánthi i periferien Aust-Makedonía og Thráki i Hellas. Sélero inngår frå 2011 som ei kommunaleining i kommunen Ávdira.
Ved folketeljinga i 2011 hadde kommunaleininga Sélero 5 229 innbyggjarar, medan tettstaden med same namn hadde 2 059 innbyggjarar.
Martin Buß
Martin Buß er ein tysk tidlegare friidrettsutøvar frå Berlin som tevla i høgdehopp. Han vart verdsmeister i øvinga i 2001, to år etter han tok bronsemedaljen i den førre verdsmeisterskapen. Vinnarhoppet på 2,36 meter under VM i Edmonton er hans beste høgdehopp nokon gong.
Aktiv
Buß kom på niandeplass i sitt fyrste VM i Aten i 1997. To år seinare ved VM 1999 i Sevilla hoppa han 2,32 m og tok bronse bak russiske Vjatsjeslav Voronin (2,37 m) og Mark Boswell (2,35 m) frå Canada.
Grunna skade gjekk Buß glipp av sommar-OL 2000 i Sydney. Året etter vann han gullmedaljen under verdsmeisterskapen 2001 i Edmonton med eit hopp på 2,36 m, framom russarane Vjatsjeslav Voronin og Jaroslav Rybakov som begge fekk sølv med 2,33 m.
Buß var skadd også under OL 2004 i Aten og la sidan opp.
Arthur Rubinstein
Arthur Rubinstein var ein polsk pianist, og ein av dei største klassiske pianistane på 1900-talet. Han var særs kjend for sine tolkingar av Chopin og Brahms.
Karriere
Artur Rubinstein vart fødd i Łódź i Polen som den yngste av åtte sysken i ein jødisk familie. Han synte svært tidleg musikalske evner, og kunne spela piano allereie som fireåring. Som barn studerte han piano i Warsawa, før han som tiåring flytte til Berlin for å studera vidare der. Tretten år gamal debuterte han med Berlin Filharmoniske Orkester, og studerte vidare under Karl Heinrich Barth, som sjølv hadde hatt Franz Liszt til lærar.
Trass i strålande musikalsk framgang, hamna Rubinstein i både økonomiske og kjenslemessige vanskar. Kreditorane var etter han, og då han vart truga med å bli kasta ut av hotellrommet sitt i Berlin, forsøkte han desperat å hengja seg i 1908.
I 1912 debuterte han i London. Han oppheldt seg mykje der i byen under fyrste verdskrigen. Frå 1916 tok han til å reisa på turné i Spania og Sør-Amerika, til stor suksess. Her tok han til å setja pris på spansk musikk, av komponistar som Enrique Granados, Isaac Albéniz, Manuel de Falla og Heitor Villa-Lobos. Rubinstein opptrådte aldri meir i Tyskland etter 1914, av di han kjende avsky for måten landet hadde opptredd på i fyrste verdskrigen. I staden turnerte han i England i 1919 saman med to songarar, og i 1921 reiste han på turné i USA att.
Ekteskap og alderdom
I 1934 gifte han seg med den polske ballerinaen Nela Młynarska, og fekk fem barn med henne. Han hadde fleire kjærleiksforhold også i løpet av dette ekteskapet.
Død og ettermæle
I 1982 døydde Rubinstein i Geneve i Sveits, 95 år gamal. Kroppen hans vart kremert, og urna hans gravlagt i Jerusalem eitt år etter dødsfallet. Skogen der grava ligg, heiter i dag Rubinstein-skogen. Den israelske musikkforeininga Arthur Rubinstein International Music Society vart grunnlagt til minne om han.
Arthur Rubinstein vann talrike prisar og utmerkingar. Mellom anna fekk han ei stjerne på Hollywood Walk of Fame, og han vann til saman seks Grammy-prisar, anten åleine eller i samarbeid med andre. Éin av desse er den ærverdige Grammy Lifetime Achievement Award, som han fekk tildelt posthumt i 1994.
Gifford Peaks
Gifford Peaks er ei rekkje skarpe fjelltoppar og ryggar langs skrenten på vestsida av Heritage Range mellom Watlack Hills og Soholt Peaks. Dei vart namngjevne av den geologiske gruppa frå University of Minnesota i 1963–64 etter Leonard A. Gifford, ein pilot i 62. Transportation Detachment som støtta gruppa.
Musculus deltoideus
Musculus deltoideus, på norsk deltamuskelen, er ein av musklane ytst på skulderen. Han gjev opphav til det avrunda omrisset til skuldra ved å dekkje til skulderleddet der han går frå kragebeinet, clavicula, skulderhøgda, acromion, og skulderbladet, scapula og ned til midt på overarmsbeinet, humerus. Muskelen er den viktigaste når ein skal løfte arma strak opp langs sida. Han kan i tillegg gjere mange andre rørsler sidan muskelfibrane går i ulike retningar. Muskelen er innervert av nerven n. axillaris.
Utspring og feste
M. deltoideus har utspring frå laterale tredjedel av clavicula, acromion og skulderkammen, spina scapulae. Han er ei vidareføring av m. trapezius som festar på dei same plassane som m. deltoideus spring ut frå. Muskelbuken er ei brei og tjukk muskelplate med trekantform som går saman distalt og over i ei tjukk sene som festar lateralt på skaftet på humerus på tuberositas deltoidea.
Mellom m. deltoideus og m. pectoralis major nedanfor clavicula blir det ei trekanta grop som ein kallar trigonum deltoideopectorale. Ut frå gropa kjem vena v. cephalica som krossar framom overarma og går lateralt ned arma i bindevevsdraget mellom olbogebøyarane og m. triceps brachii.
Rørsle
Muskelen har muskelfibrar som går i forskjellige retningar. Dette gjer at han kan utføre mange forskjellige rørsler ved å avgrense kva for fibrar som skal nyttast. Ein deler ofte m. deltoideus inn i tre delar, kragebeinsdelen, pars clavicularis, skulderhøgddelen, pars acromialis, og skulderkamdelen, pars spinalis. Når alle fibrane trekkjer seg saman, vil ein abdusere arma (løfte arma ut frå sida) når leddet er over 60°, medan når leddet er mindre en 60° vil bakre og fremre del verke som adduktorer (trekkjer arma ned langs sida). Pars clavicularis ligg fremst og blir òg kontrahert ved fleksjon, innoverrotasjon og adduksjon, pars acromialis ligg i midten og abduserer hovudsakleg, medan pars spinalis som ligg bak er òg viktig ved ekstensjon, utoverrotasjon og adduksjon. Det er funne ut ved å nytte elektromyografi, EMG, som viser kva musklar og del av musklar som nyttast i ulike rørsler.
Verdscupen i alpine greiner 1982/Kvinner
Verdscupen i alpine greiner for kvinner i 1982-sesongen tok til 4. desember 1981 i Val-d’Isère i Frankrike og vart avslutta 27. mars 1982 i Montgenèvre i Frankrike. Turneringa omfatta 27 renn og 31 tevlingar. Tevlingane fordelte seg på 10 slalåmrenn, 9 storslalåmrenn, 8 utforrenn og 4 kombinasjonstevlingar, dei siste baserte på allereie avvikla enkeltrenn.
Erika Hess frå Sveits vann FIS-premien som beste poengplukkar i verdscuptevlingane, med Irene Epple frå Vest-Tyskland og Christin Cooper på dei neste plassane.
Vikarbyn
Vikarbyn er ein svensk tettstad i Rättviks kommun i Dalarnas län i landskapet Dalarna. I 2005 hadde tettstaden 1 208 innbyggjarar.
Jugoslavia i Eurovision Song Contest 1992
Uttaking
Det jugoslaviske bidraget vart valt ut i den nasjonale uttakinga Jugovizija 1992, som fann stad 28. mars 1992. Vinnaren, som fekk representere Jugoslaiva i Eurovision Song Contest 1992, vart Extra Nena med songen «Ljubim te pesmama». Det var ein ekspertjury som valde ut vinnaren.
I Eurovision
Jugoslavia deltok som nummer 20 i finalen i Malmö i Sverige 9. mai 1992, etter Italia med «Rapsodia» av Mia Martini og før Noreg med «Visjoner» av Merethe Trøan. Extra Nena fekk 44 poeng og enda på 13. plass av totalt 23 bidrag.
Évariste de Parny
Évariste Désiré de Forges de Parny var ein fransk vicomte og skald.